【成功順產】B女心跳曾跌至80 吳日言:似發咗一場噩夢 (12:43)
文章日期:2018年11月25日
吳日言今日(11月25日)35歲正日生日,她已收到今年人生的最大禮物,就是她女兒Bea日前已順利出世,母女平安。
吳日言透過短訊表示:「入產房到BB出世,經歷12個鐘嘅陣痛,感覺好似發咗一場噩夢,但夢醒後我得到一份好大嘅禮物。我冇選擇無痛分娩,陣痛只靠聞笑氣。老公一直在旁支持我,不停同我報告陣痛數字,陣痛指數達到127感覺好似死去活來,我這輩子都會記得呢個數字。過了10小時,BB心跳突然跌落80情況並不樂觀,真係千鈞一髮,再過多幾分數都未生出,就應該要開刀。我當時冇諗其他嘢,只係諗住用力用力,隱約聽到一班醫護人員嘅同老公為我吶喊,指導我忍氣用力倒數10聲。原來BB位置和臍帶問題影響出生,不過最後醫生嘅經驗和果斷為我順利誕下BB,聽到BB嘅喊聲非常感動,不過我冇落淚因為我已經筋疲力盡。原來該刻我嘅血壓指數好低,要喺產房休息兩個鐘,屋企人一直在外等候,真係好大嘅支持,每一位都為我鼓掌覺得我好勇敢。
選擇呢條路真係唔容易,休息咗兩日個感覺好似用咗十幾個鐘,跑咗三次馬拉松,全新嘅肌肉都好痛好攰。不過都值得,因為我們母女平安。Bea是我今年最大的生日禮物。」